CELEX: C2005/182/79
Language: da
Date: 2005-07-23 00:00:00
Title: Sag T-210/05: Sag anlagt den 19.maj 2005 af Nalocebar — Consultores e Serviços Lda. mod Kontoret for Harmonisering i det Indre Marked (Varemærker og Design)

23.7.2005   
            
            
               DA
            
            
               Den Europæiske Unions Tidende
            
            
               C 182/42
            
         Sag anlagt den 19.maj 2005 af Nalocebar — Consultores e Serviços Lda. mod Kontoret for Harmonisering i det Indre Marked (Varemærker og Design)
   (Sag T-210/05)
   (2005/C 182/79)
   Det sprog, stævningen er affattet på: engelsk
   Ved De Europæiske Fællesskabers Ret i Første Instans er der den 19.maj 2005 anlagt sag mod Kontoret for Harmonisering i det Indre Marked (Varemærker og Design) af Nalocebar — Consultores e Serviços Lda., Funchal (Madeira), ved abogados G. Pasquarella og R.M. Pasquarella.
   Den anden part i sagen for appelkammeret var Limiñana y Botella, S. L., Monforte del Cid, Alicante (Spanien).
   Sagsøgeren har nedlagt følgende påstande:
   
               —
            
            
               Afgørelse truffet den 18. marts 2005 af Harmoniseringskontorets Første Appelkammer (sag R 646/2004-1) annulleres, idet det fastslås, at figurmærket, som af sagsøgeren blev anmeldt den 12. juli 2000 og offentliggjort i EF-varemærketidende nr. 103/01 af 3. december 2001, er lovligt.
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter:
   
               Ansøgeren om EF-varemærket:
            
            
               Big Ben Establishment Ltd. Ansøgeren i denne sag er køberen af den af Big Ben Establishment indsendte registreringsansøgning.
            
         
               EF-varemærket, der søges registreret:
            
            
               Figurmærket »Limoncello di Capri« for varer i klasse 30 (konditorivarer m.m.), 32 (frugtsaft og andre drikke fremstillet på basis af citron og indeholdt i klasse 32) og 33 (citronlikører).
            
         
               Indehaveren af det i indsigelsessagen påberåbte varemærke eller tegn:
            
            
               Limiñana y Botella S.L.
            
         
               Det i indsigelsessagen påberåbte varemærke eller tegn:
            
            
               Spansk ordmærke LIMONCHELO for varer i klasse 33.
            
         
               Indsigelsesafdelingens afgørelse:
            
            
               Afslag på varemærkeansøgningen.
            
         
               Appelkammerets afgørelse:
            
            
               Afslag på klagen.
            
         
               Søgsmålsgrunde:
            
            
               Tilsidesættelse af artikel 8, stk. 1, litra b), i forordning nr. 40/94 (1).
            
         
      (1)  EFT L 11, 14.1.1994, s. 1.